Na konci gravidity sa náhle zjavia bolesti v bruchu pripomínajúce prvé kontrakcie, nastáva menšie krvácanie a predčasná ruptúra plodových obalov. Pacientka sa sťažuje na nauzeu, nepokoj, strach. Po istom čase sa dostavia príznaky akútneho vnútorného krvácania s kolapsom. Pri gynekologickom krvácaní je tuhý kŕčok s nepatrne otvorenou bránkou. Maternica je taká tuhá, že nemožno vyhmatať kontúry plodu. Akcia srdca plodu je zrýchlená, nepravidelná, neskôr sú ozvy tiché. Prognóza môže byť nepriaznivá. Termín vychádza z mena francúzskeho gynekológa Alexandra Couvelairea (1874 – 1948).
predčasné odlúčenie placenty s miestnym krvácaním a hemoragickou diatézou
Kadlec, O. et al.: Encyklopédia medicíny. I. Bratislava: Asklepios 1993.